05/02/2013 | Administración LocalMunicipal
Vedra
Secretaría-Intervención
Convocatoria proceso funcionarización praza auxiliar administrativo

Por acordo da Xunta de Goberno Local en sesión celebrada o día 15 de xaneiro de 2013 aprobáronse as bases para o proceso de funcionarización dunha praza de persoal laboral fixo deste concello coa categoría de auxiliar administrativo, incluída na oferta de emprego público do ano 2012, que seguidamente se transcriben: É obxecto da presente convocatoria regular o acceso á función pública como funcionaria dunha traballadora fixa deste Concello de Vedra de conformidade co previsto na oferta de emprego público para o ano 2012, aprobado polo Resolución de Alcaldía de data 10 de setembro de 2012, afectado pola disposición transitoria segunda da Lei 7/2012, de 12 de abril, do estatuto do empregado público. O ámbito persoal da convocatoria circunscribe a unha traballadora laboral fixa do Concello de Vedra que ocupa posto de traballo coa categoría profesional de auxiliar administrativa respecto ós que a RPT do concello, prevé a súa funcionarización. Mediante este proceso de funcionarización se lle oferta á dita traballadora o acceso á posto de traballo funcionarial pertencente a escala de Administración xeral, grupo D, denominación auxiliar administrativa. A convocatoria e as presentes bases publicaranse no Boletín Oficial da Provincia (BOP) e no taboleiro de anuncios deste concello. Igualmente a convocatoria publicarase no Boletín Oficial do Estado (BOE) e no Diario Oficial de Galicia (DOG). Os anuncios sucesivos inseriranse so no BOP e no taboleiro de anuncios da casa do concello. O proceso de funcionarización, rexerase polas presentes bases e convocatoria e, no non previsto por elas, pola seguinte normativa: a) Disposición transitoria segunda da Lei 7/2012, de 12 de abril, do estatuto do empregado público. b) Lei 30/1984, do 2 de agosto, de medidas para a reforma de función pública, na redacción dada a este pola Lei 62/2003, do 30 de decembro, de medidas fiscais, administrativas e de orde social. c) Lei 7/85, do 2 de abril, reguladora das bases do réxime local. d) Lei 4/88, do 26 de maio de función pública de Galicia. e) Lei 5/1997, do 22 de xullo, de Administración local de Galicia. f) Texto refundido das disposicións legais vixentes en materia de réxime Local, aprobado por Real Decreto 781/1996, do 18 de abril. g) Real Decreto 896/ 1991, do 7 de xuño, polo que se aproban as regras básicas e programas mínimos ós que debe axustarse o procedemento de selección de funcionarios de Administración local. h) Lei 30/1992, do 26 e novembro, do réxime xurídico das administracións públicas e do procedemento administrativo común. i) Supletoriamente, no non previsto nas presentes bases e na anterior normativa, polo regulado no Real Decreto 364/1995, do 10 de marzo, polo que se aproba o Regulamento xeral de ingreso do persoal ó servizo da Administración do Estado. Os únicos requisitos esixibles para participar no proceso de funcionarización son os seguintes: a) Ter a condición de persoal laboral fixo coa categoría auxiliar administrativo no Concello de Vedra. b) Estar ocupando un posto de traballo respecto ó que a relación de postos de traballo (RPT) prevea a súa funcionarización. c) Estar en posesión do título de graduado escolar, ou en condicións de obtelo, na data en que remate o prazo de presentacións de instancias. d) Non padecer enfermidade ou eiva física que impida o desempeño das correspondentes funcións. e) Non haber sido separado, mediante expediente disciplinario, do servizo ó Estado, ás comunidades autónomas ou ás entidades locais, nin atoparse inhabilitado para o ejercicio das funcións públicas. f) Comprometerse a realizar o xuramento ou promesa do cargo, tal e como se establece no artigo 9 do Real Decreto 707/1979, do 5 de abril. Estes requisitos deberían posuírse no día que remate o prazo de presentación de solicitudes para participar no proceso de funcionarización e conservalos, cando menos, ata a data do seu nomeamento como funcionario de carreira. As solicitudes para participar nas probas selectivas dirixiranse ó Alcalde do Concello de Vedra, e deberán presentarse no Rexistro Xeral do concello no prazo de 20 días naturais a partir do seguinte ó da publicación do extracto da convocatoria no BOE. As instancias tamén se poderán presentar na forma que determina o artigo 38.4 da Lei 30/1992, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. Xunto coa solicitude achegaranse inexcusablemente os seguintes documentos: a) Fotocopia compulsada do DNI b) Relación de méritos que aleguen e documentos xustificativos correspondentes, en orixinal ou fotocopia compulsada, pois non se tomarán en consideración aqueles que non queden debidamente acreditados, en tódolos seus extremos, no momento da presentación da instancia c) Certificación expedida polo secretario do concello que acredite estar en posesión dos requisitos sinalados nos apartados a) e b) na base cuarta das presentes bases d) Fotocopia compulsada da titulación requirida para o acceso ó posto Os erros de feito que puideran advertirse poderán ser corrixidos en calquera intre, de oficio ou a petición do interesado. Rematado o prazo de presentación de instancias, a Alcaldía aprobará no prazo máximo dun mes a lista provisional de aspirantes admitido/as e excluído/as que se fará pública no BOP e no taboeiro de anuncios da casa do concello, e determinará o lugar, data e hora de comezo do primeiro exercicio das probas selectivas, así como a composición do tribunal cualificador. Na dita Resolución, indicarase o nome, apelidos e DNI dos/as admitidos/as e excluídos/as e, no seu caso, as causas de exclusión. Os aspirantes excluídos, así como os omitidos na relación de admitidos ou excluídos, disporán dun prazo de 10 días hábiles, que comezará a contar dende o día seguinte ó da publicación da resolución no BOP, para corrixir os defectos que motivaran a súa exclusión ou a súa omisión da lista de admitidos e excluídos segundo o disposto artigo 71 da Lei 30/1992. Os aspirantes que dentro do prazo sinalado non emendasen a exclusión ou non alegasen a omisión, xustificando o seu dereito a seren incluídos na relación de admitidos, serán definitivamente excluídos do proceso selectivo. De non se presentaren reclamacións dentro deste prazo, a lista provisional de admitidos e excluídos elevarase a definitiva. De acordo co establecido no artigo 60 da Lei 7/2012, de 12 de abril, do estatuto básico do empregado público, os órganos de selección serán colexiados e a súa composición deberá axustarse ós principios de imparcialidade e profesionalidade dos seus membros e tenderase así mesmo, á paridade entre muller e home. O tribunal cualificador das probas selectivas designaranse a teor e de conformidade co sinalado no artigo 4 e do Real Decreto 896/1991, de 7 de xuño e estará composto polos seguintes membros: Presidente: o secretario deste concello de Vedra Secretario: o xefe do negociado de Secretaría ou funcionario do mesmo en quen delegue Vogais: Catro funcionarios ou laborais fixos designados pola Alcaldía. Dos que como mínimo dous serán funcionarios e dous dos membros terán que pertencer a unha administración allea ao concello de Vedra. A designación dos membros do tribunal incluirá a dos respectivos suplentes e farase pública no BOP e no taboleiro de edictos da casa do concello. O Tribunal non poderá constituírse nin actuar sen a asistencia de alomenos tres dos seus membros, titulares ou suplentes indistintamente. En todo caso será precisa a asistencia do presidente e do secretario. Tódolos membros do tribunal deberán contar con titulación igual ou superior á esixida para o acceso a praza, agás o presidente. Os membros do tribunal estarán suxeitos ós supostos de abstención e recusación previstos nos artigos 28 e 29 da Lei 30/1992 citada, non podendo seren nomeados membros, colaboradores ou asesores do tribunal os que realizasen tarefas de preparación de aspirantes para probas selectivas para acceso á función pública nos cinco anos derradeiros á publicación desta convocatoria. O tribunal cualificador queda autorizado para resolve-las dúbidas que se presenten e toma-los acordos necesarios para a boa orde do proceso selectivo, en todo o non previsto nestas bases. Para os efectos de indemnizacións por asistencia ós membros do tribunal, este terá a categoría terceira das establecidas no Real Decreto 462/2002 de 24 de maio. Publicarase no taboeiro de edictos da casa do concello e no BOP, a relación definitiva de aspirantes admitidos e excluídos, a composición final do tribunal cualificador e o lugar, día e hora do primeiro exercício das probas selectivas. Comezadas estas, a publicación dos sucesivos anuncios para realización das probas restantes, así como o listado dos aspirantes aprobados en cada exercicio, efectuarase no taboeiro de edictos da casa do concello. Os aspirantes serán convocados para cada exercicio en chamamento único, salvo casos de forza maior, debidamente acreditados e apreciados discrecionalmente polo tribunal. O prazo mínimo entre un exercicio e o seguinte será de 48 horas, salvo naqueles casos nos que tribunal, co consenso de tódolos aspirantes, considere adecuada a realización de varios exercicios nunha mesma xornada, concedendo ós opositores un descanso mínimo de 30 minutos. O tribunal poderá requirir ós aspirantes, en calquera momento da práctica de calquera exercicio ou proba, para que acrediten a súa identidade, para o que deberán estar provistos do DNI ou documentación identificativa análoga (carné de conducir ou pasaporte). Se durante o desenvolvemento do proceso selectivo chegase a coñecemento do tribunal que algún dos aspirantes carece de calquera dos requisitos esixidos na convocatoria, excluiráselle desta previa audiencia do interesado, comunicándoo no mesmo dia a autoridade que convocou o proceso selectivo. Os exercicios da fase oposición son de carácter obrigatorio e eliminatório, agás o terceiro exercício. O procedemento de funcionarización dos aspirantes constará das seguintes fases: - Fase concurso - Fase oposición O resultado da fase de concurso será feito público mediante anuncio que será publicado no taboeiro do concello antes de iniciarse a fase de oposición; nel figurará a puntuación obtida por cada un dos participantes na devandita fase de concurso. A puntuación máxima outorgada na fase de concurso non poderá exceder dos vinte (#20#) puntos. A fase de concurso en ningún caso terá carácter eliminatorio, pero a puntuación obtida polos aspirantes nesta fase sumarase á obtida nos exercicios da fase de oposición, determinándose así a orde de puntuación final dos aspirantes. O concurso consistirá na valoración dos méritos alegados e acreditados polos aspirantes admitidos: - Licenciados: 1,5 puntos - Diplomados: 1 puntos - F. P. II: 0,5 punto Só se valorará a titulación maior, sendo para este apartado o máximo 1,5 puntos. Acreditarase mediante fotocópia compulsada do título ou do xustificante de ter cumpridos tódolos requisitos para a súa expedición. En posto de traballo desenvolvendo funcións de natureza igual ou similar ata u n máximo de 8 puntos - 1 punto por cada ano de traballo na Administración pública. Non se valorarán períodos inferiores a 6 meses. Estes méritos acreditaranse mediante certificación expedida polo funcionario competente do organismo correspondente que reflicte o corpo ou grupo profesional de pertenza e as tarefas desempeñadas.3.1.-Cursos de informática: ata un máximo de 2 puntos - Por cada curso de 20 a 39 horas: 0.5 puntos - Por cada curso de 40 ou mais horas: 1 punto 3.2.- Cursos relacionados co posto de traballo impartidos pola Administración Pública e organismos oficiais: ata un máximo de 7 puntos. - por cada cursos de 20 a 59 horas: 0.25 puntos, ata un máximo de 0,5 punto. - por cada curso de 60 a 149 horas: 0,5 puntos, ata un máximo de 1,5 puntos. - por cada curso de 150 a 300 horas: 1 puntos, ata un máximo de 2 puntos. - por cada curso de mais de 300 horas: 1,5 puntos, ata un máximo de 3 puntos. Estes méritos acreditaranse mediante diploma ou certificado expedido ou homologado por organismos oficiais. Por cursos oficiais da lingua galega ou convalidación correspondente: - Iniciación: 1 punto. - Perfeccionamento: 1,5 puntos. A fase de oposición constará das seguintes probas: A puntación máxima que se poderá acadar na fase de oposición será de 60 puntos.1º exercicio: de carácter obrigatorio e eliminatorio Consistirá en contestar por escrito e durante un prazo máximo de 60 minutos, un cuestionario de 10 preguntas cortas, sobre o contido do programa anexo desta convocatoria (Anexo I e II). O exercicio puntuarase polo tribunal, de 0,00 a 15,00 puntos sendo eliminados os que non acaden un mínimo de 7,5 puntos.2º. exercicio: de carácter obrigatorio e eliminatorio Consistirá na realización dun suposto práctico de carácter informático sobre ordenador utilizando o programa de tratamento de textos Microsoft Word ou Word Pro. Nesta fase avaliarase a capacidade do aspirante para a composición de documentos escritos. O tempo máximo para realizar este exercicio será de 2 horas. O exercicio puntuarase polo tribunal, de 0,00 a 10,00 puntos sendo eliminados os que non acaden un mínimo de 5,00 puntos.3º. exercicio: de carácter obrigatorio e non eliminatorio Consistirá en traducir nun tempo máximo de 30 minutos, e sen axuda de dicionario, un texto de castelán a galego, proposto polo tribunal. O exercicio será cualificado de 0,00 a 5,00 puntos Para os efectos de establece-la orde definitiva de aspirante, os puntos da fase de concurso sumaranse á puntuación que se obteña na fase de oposición. A fase de oposición terá unha cualificación máxima de 30 puntos, significando como mínimo o 60 por cento da puntuación global do proceso selectivo. As cualificacións de cada aspirante nos exercicios 2 e 3 da fase oposición obteranse sumando as puntuacións outorgadas polos distintos membros do Tribunal, e dividindo o total polo número de asistentes ó tribunal, sendo o cociente a cualificación definitiva. A cualificación de cada exercicio farase pública no taboeiro de anuncios do Concello, constando unicamente a cualificación dos aspirantes que superen o exercicio correspondente. O Tribunal non poderá aprobar nin declarar que superaron as probas selectivas un número superior de aspirantes ó número de prazas convocadas. Asemade e se os aspirantes non superasen as probas establecidas, o Tribunal poderá declarar deserta a dita praza. Rematadas as probas o tribunal fará pública a relación dos aspirantes que superaron o proceso de funcionarización, por orde de puntuación e elevará a dita relación, xunto coa acta da última sesión, á Presidencia da Corporación para que efectúe o correspondente nomeamento. O aspirante seleccionado deberá presentar no prazo de 20 días naturais que comezará a contar dende o seguinte ó de publicación da relación de aprobados, a seguinte documentación: a) Fotocopia (que deberá presentarse co orixinal para a súa compulsa polo secretario deste concello) do DNI b) Copia autentificativa ou fotocopia (que deberá presentarse co orixinal para a súa compulsa polo secretario deste concello) da titulación correspondente ou ben xustificante de ter cumpridos tódolos requisitos para a súa expedición. Se estes documentos estiveran expedidos despois da data de terminación do prazo de presentación de instancias, deberá xustifica-la data en que se finalizaron os correspondentes estudos. c) Certificado médico de non padecer enfermidade ou eiva física que impida o normal desenvolvemento das funcións correspondentes. d) Declaración xurada de non ter sido separado, mediante expediente desciplinario, de ningunha Administración pública nin atoparse inhabilitado para o exercicio das funcións públicas por sentencia firme. e) Declaración xurada de non estar incurso en ningunha das causas de incapacidade específica conforme á normativa vixente. f) Declaración xurada de non incorrer en ningún dos supostos de incompatibilidade establecidos na lexislación sobre a materia. g) O aspirante que no seu caso fixera valer a súa condición de persoa con minusvalía, deberá acreditar tal condición presentando o certificado expedido polo órgano competente e xustificación da compatibilidade da mesma co desempeño das tarefas e funcións correspondentes á praza. O que tivera a condición de funcionario público podera declararse exento de xustificar documentalmente as condicións e requisitos xa acreditados para obtelo seu anterior nomeamento, debendo so presentar certificación da Administración pública da que dependa, acreditando tal condición e demais circunstancias que consten no seu expediente persoal. Se dentro do prazo indicado e, agás os casos de forza maior, o aspirante proposto non presentara a súa documentación ou non reunira os requisitos esixidos, non poderá ser nomeado, e quedarán anuladas tódalas súas actuacións, sen prexuízo das responsabilidades en que puidera incorrer por falsidade. Aprobada pola Presidencia da Corporación a proposta de nomeamento, o aspirante nomeado deberá tomar posesión no prazo dun mes, que comezá a contar dende o seguinte ó da notificación do nomeamento. O alcalde efectuará o nomeamento dos ditos aspirantes como persoal funcionario de carreira pertencente á escala de Administración xeral, grupo D, denominación auxiliar administrativo, e publicará tal anuncio no taboleiro de anuncios da casa consistorial, no BOP e no DOG. Xunto co dito nomeamento notificarálle a este a data na que tomará posesión con tal carácter, previos os trámites das modificacións orzamentarias necesarias para converter os postos de traballo de persoal laboral en funcionarios no cadro de persoal do concello xunto coas correspondentes amortizacións e creacións de postos de traballo. De non tomar posesión, sen existir causa xustificada que deberá ser alegada e aceptada, entenderase que o aspirante renuncia ó posto de traballo conseguido. A praza de persoal laboral que quede baleira como consecuencia da funcionarización do persoal laboral que a cubría queda amortizada de maneira automática. A presente convocatoria, as súas bases e cantos actos administrativos se deriven desta, e das actuacións do tribunal, poderán ser impugnados polos interesados nos casos e na forma establecidos na Lei 30/1992, do 26 de novembro, Réxime Xurídico das Administracións públicas e do Procedemento Administrativo común, modificada pola Lei 4/1999, do 13 de Xaneiro. O tribunal queda facultado para resolver as dúbidas que poidan presentarse, e adoptar resolucións, criterios ou medidas necesarias para o bo orde da oposición naqueles aspectos non previstos nas bases. En todo o non previsto nestas bases, rexerá como supletorio, o Real Decreto 364/1995, do 19 de marzo, polo que se aproba o regulamento de ingreso, provisión de postos de traballo e promoción profesional; Real Decreto 896/91, do 7 de xuño, e demais normas aplicables.1. A Constitución Española de 1978. Antecedentes. 2. A Constitución Española. Dereitos e deberes fundamentais.3. A Constitución Española. A Coroa. As funcións do Rei. O referendo.4. A Constitución Española. O Poder Lexislativo: Cortes Xerais.5. A Constitución Española. O Poder executivo.6. A Constitución Española. Fontes do Dereito.7. A Constitución Española. O Poder xudicial.8. A Administración Xeral do Estado.9. O Tribunal Constitucional. Composición, organización e funcións.10. Organización Territorial do Estado.11. Estatutos de Autonomía. As formas de acceso á autonomía na Constitución Española.12. A organización política e administrativa das Comunidades Autónomas.13. O Estatuto de Autonomía de Galicia. Estrutura e principios fundamentais. Aprobación e reforma.14. Competencias da Xunta de Galicia, especial consideración ás competencias en materia de réxime local.15. A Xunta de Galicia. O Parlamento.16. O Municipio.17. Órganos de Goberno Municipais.18. A Provincia.19. Outras Entidades Locais.20. O acto administrativo.21. O Procedimento administrativo.22. Recursos administrativos na Esfera Local.23. Os contratos administrativos na Esfera Local.24. Formas de Acción Administrativa na Esfera Local.25. Bens das Entidades Locais.26. Facendas Locais 27. Os orzamentos das corporacións locais.28. O Persoal ao Servizo das Entidades Locais.29. Funcionarios públicos locais.30. Documentos administrativos.1. A protección de datos de carácter persoal na administración local.2. Atención ao público.3. A informática na administración pública.4. Ofimática: obxectivos. Aplicacións informáticas, en especial os tratamentos de textos, as bases de datos e a folla de cálculo.5. Coñecemento xeral do municipio de Vedra: servizos, situación socio-económica, xeografía e vías de comunicación.6. O Eido local e o rexistro de entradas e saídas vía telemática.7. O arquivo municipal. Clases e funcionamento.8. Telemática. Transmisión de datos. Tipos de conexión, elementos físicos, internet, intranet.9. O rexistro de entrada e saída de documentación. Presentación de instancias e outros documentos nas oficinas públicas.10. O uso de linguaxe non discriminatoria. Recomendacións. Vedra, 29 de xaneiro de 2013 O alcalde Carlos Martínez Carrillo